Մարդու իրավունքների պաշտպանի տարեկան զեկույցում ներկայացված վիճակագրությունը խոսուն չէ,- ասում է ՀՀ վճռաբեկ դատարանի նախագահ Հովհաննես Մանուկյանը: Օմբուդսմեն Արմեն Հարությունյանն ասել էր, որ դատական համակարգից դժգոհողների թիվն աճել է: Վճռաբեկ դատարանի նախագահը, մի շարք հանգամանքների հետ միասին, դա պայմանավորում է նրանով, որ հասարակությանը հիմնականում լսելի է դառնում դժգոհող կողմը: Իսկ ինչ վերաբերում է դատարանների հետ չկայացած համագործակցությանը, պրն. Մանուկյանն անհնարին է համարում պետական մարմինների ու դատարանների համագործակցությունը, հակառակ պարագայում, ըստ նրա, կհայտնվեն ծիծաղելի վիճակում: Հովհաննես Մանուկյանը մեջբերց ամերիկյան դատաիրավական ոլորտում տարածված մի թևավոր խոսք. Գերագույն դատարանը միշտ ճիշտ է, ոչ թե նրա համար, որ միշտ կայացնում է ճիշ և արդար որոշումներ, այլ որ նրա որոշումները վերջնական են: Ամեն ինչից զատ պետք է մեր մեջ ուժ գտնենք վստահություն ու հավատ տածելու դատական համակարգի նկատմամբ,- ասում է Վճռաբեկի նախագահը: Անդրադարձ եղավ նաև փաստաբանական ծառայության գործունեությանը: Պրն. Մանուկյանի համոզմամբ փաստաբանները մեղավոր չեն, որ իրենց դերն, ըստ արժանվույնի չի գնահատվում: Այստեղ մեղավորություն ունեն օրենսդիրները, դատարանները: Կարծում եմ փաստաբանների կշիռը մեր երկրում պետք է բարձրացնենք օրենսդրական մակարդակով: